paragraph_text: Sunčeve pjege su privremena pojava u fotosferi, na Suncu, kada postaju vidljive tamne mrlje, u usporedbi s okolnim područjem. Uzrok je u snažnim magnetskim aktivnostima, koje sputavaju konvekciju (prenošenje magnetskog polja) s vrtložnim strujama i tako se stvaraju područja s nižom temperaturom. Temperatura na Sunčevim pjegama je 3 000 – 4 500 K, a u okolnim područjima oko 5 778 K, što i ostavlja privid tamnih pjega. Sunčeve pjege se šire i sužavaju dok se kreću po površini Sunca i mogu imati promjer do 80 000&nbsp;km, tako da se mogu vidjeti na Zemlji ponekad i bez teleskopa.<ref> harvard.edu Mogu se kretati brzinom od nekoliko 100&nbsp;m/s.